Nr. L 36/14 De Europæiske Fællesskabers Tidende 7. 2. 87 KOMMISSIONENS FORORDNING (EØF) Nr. 384/87 af 6. februar 1987 om midlertidig begrænsning af landinger af tunge fra Nordsøen KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, | under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstalt- ninger til bevarelse af fiskeressourcerne (1), ændret ved forordning (EØF) nr. 4026/86 (?), særlig artikel 13, og ud fra følgende betragtninger : Det vides fra videnskabelige observationer foretaget i 1929, 1947, 1963 og 1986, at havtemperaturer under normalen i Nordsøen i løbet af perioden januar til april bevirkede, at tungeforekomsterne koncentrerede sig i visse klart afgrænsede områder ; de samme observationer viste, at der under disse betin- gelser blev taget exceptionelt store fangster af tunge, fordi fiskeriet blev dirigeret hen til disse områder ; temperaturen i Nordsøen er ved at komme ned på det niveau, ved hvilket det beskrevne handlingsforløb sand- synligvis vil indtræffe i 1987, da de konstaterede havtem- peraturer i januar allerede er så lave som i februar i en gennemsnitsvinter ; biomassen af gydebestanden af nordsøtunge er på det laveste registrede niveau, under hvilket rekruttering til fiskeriet vil kunne falde til exceptionelt lave niveauer ifølge de seneste videnskabelige udtalelser ; hvis store fangster af tunge tages som følge af det beskrevne handlingsforløb, vil biomassen af gydebe- standen blive yderligere reduceret før gydningen finder sted i maj og juni, hvilket indebærer øget sandsynlighed for, at rekrutteringen slår fejl; erfaringer fra sildefiskeriet i Nordsøen, hvor en rekrutte- ring har slået fejl, viser, at dette medfører alvorlige økono- miske konsekvenser på lang sigt ; for at undgå konsekvenser af den art bør der tages forholdsregler til hindring af fiskeri efter sådanne koncen- trationer af tunge i perioden indtil den 15. april 1987 ; en begrænsning af den procentdel tunge, som må være om bord eller landes, vil forhindre, at fiskeriet koncen- treres om områder med usædvanlig store forekomster, mens det kun i ringe grad vil påvirke fiskeriet efter andre arter ; en sådan forholdsregel må træffes straks, hvis den skal føre til bevarelse af bestanden ; den bør derfor træffes med hjemmel i artikel 13, stk. 1, i forordning (EØF) nr. 3094/ 86; Forvaltningskomiteen for Fiskeressourcerne har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Indtil den 15. april 1987 er det forbudt efter sortering om bord at beholde eller at lande over 30 % tunge (Solea solea), som er blevet fanget under anvendelse af trawl, snurrevod eller lignende trukne redskaber, målt som vægt- procent af den samlede fangst af fisk, krebsdyr og bløddyr. Dette forbud gælder kun for fangster taget i Nordsøen som defineret i artikel 1, stk. 5, i forordning (EØF) nr. 3094/86. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. februar 1987. ()) EFT nr. L 288 af 11. 10. 1986, s. 1. () EFT nr. L 376 af 31. 12. 1986, s. 1. På Kommissionens vegne Anténio CARDOSO E CUNHA Medlem af Kommissionen